रेडियन्ट कप बास्केटबल हुँदै
रेडियन्ट पब्लिक स्कुलको आयोजनामा नवौं रेडियन्ट कप अन्तरविद्यालय बास्केटबल प्रतियोगिता बिहीबार सुरु हुँदै छ ।
काठमाडौँ — रेडियन्ट पब्लिक स्कुलको आयोजनामा नवौं रेडियन्ट कप अन्तरविद्यालय बास्केटबल प्रतियोगिता बिहीबार सुरु हुँदै छ ।प्रतियोगितामा विभिन्न विद्यालयका ४८ टिमको सहभागिता रहने बुधबार आयोजित पत्रकार सम्मेलनमा रेडियन्टका प्रिन्सिपल सूर्यबहादुर केसीले जानकारी गराए । सिनियर ब्वाइजमा २४, जुनियर ब्वाइज र सिनियर गर्ल्समा १२–१२ टिम सहभागी हुनेछन् । सिनियरलाई ८ समूह र बाँकी २ टिमलाई ४ समूहमा विभाजन गरिनेछ ।प्रतियोगिता सञ्चालन गर्न करिब ४ लाख रुपैयाँ खर्च हुने रेडियन्टकी भाइस प्रिन्सिपल शुभद्रा कुँवरले जानकारी गराइन् । सिनियर ब्वाइज र गर्ल्समा निम्स तथा जुनियर ब्वाइजमा युनिक डिफेन्डिङ च्याम्पियन हुन् । तीनै टिमको यो संस्करणमा सहभागिता छैन ।रेडियन्टका इसीए इन्चार्ज दिलिप कार्की र लेभल इन्चार्ज विनोद कार्कीले प्रतियोगिताको विविध पक्षबारे जानकारी गराए । मंसिर १५ सम्म चल्ने प्रतियोगिताका खेल स्युचाटारस्थित आयोजककै कोर्टमा खेलाइने बास्केटबल प्रशिक्षक आशिष महर्जनले बताए ।